open-index/open-wikipedia-markdown huggingface dataset:
Ninian Park

**Ninian Park** (walisisk: *Parc Ninian*) er et tidligere fotballstadion i Cardiff, South Glamorgan, Wales og var hjemmebane til fotballklubben Cardiff City FC. Stadionet, som ble åpnet 1910, hadde kapasitet til 21&nbsp;508 tilskuere fordelt på fire tribuneseksjoner med navnene *The Grandstand*, *Spar Family Stand*, *The Popular "Bob" Bank Seating & Terrace* og *John Smith's Grange End*. 

Ninian Park var oppkalt etter Lord Ninian Chrichton-Stuart, som finansierte byggingen av en ny hjemmebane for byens amatørfotballag tidlig på 1900-tallet. Byggingen var nødvendig for at klubben skulle få adgang til å konkurrere i Southern League. Den 1. september 1910 ble banen offisielt åpnet med en vennskapskamp mellom Cardiff og et av datidens storlag, Aston Villa, som vant kampen 2-1. Siden den gang har Ninian Park vært omgivelser for alt fra flere spennende oppgjør mellom landslagene fra Wales og England og semifinale i Cupvinnercupen, til besøk fra Pave Johannes Paul II og Bob Marley.

I juli 2009 flyttet Cardiff City FC ut fra sine kontorer i Ninian Park og like over veien til nye Cardiff City Stadium, en moderne 27&nbsp;000-seters stadion, faktisk bygd på det samme landområdet som opprinnelig var tiltenkt Ninian Park. Ninian Park vil på sin side bli revet for å rydde plass til moderne leilighetskomplekser. Den siste offisielle kampen spilt på Ninian Park var et 0-3 tap for Cardiff mot Ipswich Town den 25. april 2009, i Roy Keanes debut som Ipswich-manager.

Tilskuerrekorden på Ninian Park var på 62&nbsp;634 og ble satt i landskampen mellom Wales og England den 17. oktober 1959 mens tilskuerrekorden for Cardiff City var på 57&nbsp;893 og ble satt i ligakampen mot Arsenal FC den 22. april 1953. 

## Eksterne lenker
* Internet Football Grounds Guide – Ninian Park, Cardiff City FC
* Supporterbilder fra Ninian Park
* Reiseskildring og bilder fra en bortesupporter
Spørrespråk

**Spørrespråk** (engelsk: *query language*) er et forenklet språk som benyttes i databehandling og informasjonsgjenfinning. Det finnes mange typer spørrespråk av vidt forskjellig kompleksitet og bruksområder. De fleste av oss benytter oss antageligvis av spørrespråk daglig, f.eks ved søking på Google eller lignende søketjenester.

## Historie
Begrepet *spørrespråk* finnes i artikler fra så tidlig som 1960-tallet, men kom nok ikke i utbredt bruk før på 1970-tallet, med utviklingen av spørrespråk som SEQUEL (Structured English query language), senere omdøpt til SQL og QUEL (QUEry language). Det har etterhvert kommet til alle tenktelige slags spørrespråk, og man har i dag språk som f.eks. XQuery og XPath for behandling av XML-data, MDX for bruk mot OLAP-databaser eller CQL, et spørrespråk utviklet for bruk mot bibliografiske systemer ol.

Spørrespråk var i utgangspunktet sett på som enkle brukervennlige grensesnitt til databaser, i naturlig språk, som selv ukyndige brukere kunne benytte seg av. Man innså etterhvert at dette var et syn som ikke var støttet av hvordan spørrespråk faktisk ble benyttet.

## Se også
* Database#Spørrespråk
* Imperativ programmering, et programmeringsparadigme

## Referanser
Fylkesvei 4564

**Fylkesvei 4564** går mellom Banavigå og Strømsbrua i Stavanger. Veien er 2,6&nbsp;km lang.

Østre Ring mellom Strømsbrua og Hjelmelandsgata var tidligere arm av fylkesveien, men har blitt omklassifisert til kommunal vei.

Frem til 2019 hadde veien betegnelsen fylkesvei 427 (Rogaland).

## Kommuner og knutepunkter

## Referanser


## Eksterne lenker
* Vegvesenets vegkart 
*
Muriel Robb

**Muriel Evelyn Robb** (født 13. mai 1878 i Newcastle-upon-Tyne, død 12. februar 1907) var en britisk kvinnelig tennisspiller.

Robb vant singletittelen for damer i Grand Slam-turneringen Wimbledon i 1902. Hun vant All Comers Round-finalen over Dorothea Douglass Chambers og kvalifiserte seg dermed til Challenge Round. I finalen møtte hun regjerende mesterinnen Charlotte Sterry. Da stillingen var 1-1 i sett etter 4-6, 13-11 startet det å regne kraftig, så kampen måtte avbrytes for å gjenopptas dagen etter. Men da de skulle fortsette kampen dagen derpå, beordret dommeren at kampen skulle startes på nytt. Robb vant med 7-5, 6-1 og ble ny mester etter å ha spilt hele 53 game i finalen hvilket er rekord. Hun spilte også i finalen i mixed doubleturneringen samme året sammen med *Clement Cazalet* med de tapte. Etter sin triumf i Wimbledonfinalen sluttet Robb med tennisspill og hun døde fem år senere kun 29 år gammel.

Muriel Robb vant singletittelen i Irish Open i 1901.

## Grand Slam-titler
*  **[[Wimbledon (tennis)|Wimbledon]]:**
** Single damer – 1902 (hun beseiret Charlotte Sterry i finalen)

## Referanser


## Eksterne lenker
*
Kleppe skole

**Kleppe skole** er en offentlig grunnskole i Askøy kommune i Vestland med 7 klassetrinn og 2 parallelle grupper. Den er lokalisert på Kleppe på Askøy utenfor Bergen i Vestland fylke.
Skolen ble ifølge noen kilder bygget i 1875, men allerede flere år før ble det holdt skole i Kleppe skolekrets.

Den eldste oppbevarte dagboken, fra 1863, forteller at det var holdt såkalte «kredsstuer» i Kleppe skolekrets allerede før dette. På den gamle skolefanen til Kleppe står det at skolen ble opprettet i 1861.

I 1891 hadde Kleppe skole 75 elever. Elevtallet i kretsen var på denne tiden sterkt økende, og fem år senere var elevtallet økt til 110.

Rett før 2. verdenskrig, i 1938, ble skolen bygget om og utvidet noe. Senere har skolen blitt bygget ut i 1961, i 1997 og sist i 2006. Da nyskolen skulle bygges, måtte en gammel grindverksbygget løe rives.

Tilflyttingen til området, og skolens elevtall, er sterkt voksende. Høsten 2010 startet 58 6-åringer ved skolen, i 2011 var det 53 nye elever.

Bak skolen, ved Kleppe sekundærstasjon, går det en tursti til Kolbeinsvarden, Askøys høyeste punkt.
I 2011 var det 338 elever på Kleppe skole.

## Kjente personer som har gått på Kleppe skole
*Eyvind Skeie
*Ingrid Espelid Hovig

## Referanser


## Eksterne lenker
* 
* Kleppe skole sine hjemmesider
* Bilder av skolen
YUKI

**Yuki Sakurai** (桜井有紀), aka **YUKI** (født 11. juli 1981 i Kanagawa) var vokalist i den japanske visual kei-gruppa Raphael, og er for øyeblikket vokalist i rice. Han har også sunget i bandet Unzu, sammen med Kikasa fra Due'le Quartz.
Fylkesvei 4702

**Fylkesvei 4702** (**Fv4702**) går mellom Mo i Suldal og Indre Eidane i Hjelmeland.

## Kommuner og knutepunkter

*Froa

## Eksterne lenker
* Vegvesenets vegkart 
*
Hiro

**Kazuhiro Murata** (村田一弘), aka **Hiro** (født 17. november 1981 i Kanagawa) er en tidligere trommeslager i det japanske visual kei-bandet Raphael og senere i bandet rice.

## Referanser


## Eksterne lenker
*
Theater an der Wien

**Theater an der Wien** er et historisk teater som ligger i Wiens sjette distrikt, Mariahilf. Navnet viser til elven Wien.  

Teateret ble opprinnelig lagd i empirestil, og åpnet 13. juni 1801. Det ble skapt av den tyske impresarioen Emanuel Schikaneder, også kjent som Mozarts librettoforfatter. En lang rekke kjente klassiske verk, deriblant Beethovens symfoni *[[Eroica]],* som fikk sin første offentlige fremførelse her 7. april 1805, under Beethovens egen ledelse.  Også operetter, som *[[Flaggermusen]]* av Johann Strauss d.y. hat fått sine premierer her.

Den norske skuespilleren Kirsten Heiberg hadde sin tyskspråklige debut på teateret i 1937.

## Referanser


## Eksterne lenker
* Offisiell hjemmeside (tysk)
* Teaterets hjemmeside på engelsk
* Om teateret (på Vienna Online)
Layer Road

**Layer Road** er et flerbruksstadion i Colchester, England. Det er mest brukt til fotballkamper og det er hjemmebanen til Colchester United FC som spiller i Football League One. Stadionet ble åpnet i 1909 og har en kapasitet på 6&nbsp;200. Layer Road har ofte presset inn opp mot 17&nbsp;000 tilskuere når laget har gjort det godt i FA-cupen. Stadionet har bare plass til 144 bortesupportere.
Tilskuerrekorden kom i 1948 mot Reading FC og er på 19&nbsp;072.

Klubben håper å kunne flytte til et nytt stadion i nær framtid. Dette stadionet vil hete *Cuckoo Farm*.

## Eksterne lenker
* Layer Raod med bilder
* Layer Road
Nicole Hosp

**Nicole Hosp** (født 1983) er en østerriksk tidligere alpinist. Hun vant verdenscupen sammenlagt sesongen 2006/2007 og er tre ganger verdensmester, i storslalåm i 2007 og i lagøvelsen i 2013 og 2015. Hun vant tolv verdenscuprenn i perioden 2002–2014.

## Karriere
Hosp debuterte i verdenscupen i alpint i slalåm i Garmisch-Partenkirchen 18. februar 2001. Hennes beste resultat var en 29.-plass før hun gikk helt til topps i storslalåm i sesongåpningen i Sölden 26. oktober 2002. Under VM 2003 i St. Moritz tok hun sølvmedaljen i kombinasjonen og bronse i slalåm. Hun ble lenge regnet som spesialist i de tekniske disiplinene (slalåm og storslalåm), men 20. januar 2006 deltok hun for første gang i et verdenscuprenn i super-G, og endte på tredjeplass. Under OL 2006 tok hun sølv i slalåm. I Åre 2007 ble hun verdensmester i storslalåm, og i utfor kom hun på tredjeplass.  Hun vant verdenscupen sammenlagt sesongen 2006/2007. I VM i alpint 2013 i Schladming kjørte hun på det østerrikske laget som gikk til topps i lagøvelsen, og hun kom på tredjeplass i superkombinasjonen. I Vinter-OL 2014 i Sotsji tok hun bronse i super-G. I VM i alpint 2015 i Beaver Creek kjørte hun på det østerrikske laget som tok gull i lagkonkurransen.

## Meritter
### Verdenscupseire

### Sammenlagtplasseringer i verdenscupen

### Verdensmesterskap
* **Gull** i storslalåm Åre 2007
* Sølv for lag Bormio/Santa Caterina 2005
* Sølv i kombinasjon St. Moritz 2003
* Bronse i utfor Åre 2007
* Bronse i slalåm St. Moritz 2003

### Olympiske leker
* Sølv i slalåm Torino 2006

## Eksterne lenker
* 
*
Armin Bittner

**Armin Bittner** (født 28. november 1964 i Garmisch-Partenkirchen) er en tysk alpinist.

Han vant sju slalåmrenn i verdenscupen, og i sesongene 1990/91 og 1991/92 vant han slalåmcupen sammenlagt.

Under VM 1987 og VM 1989 tok han henholdsvis bronse- og sølvmedalje i slalåm. I dag er han sidekommentator for TV-kanalen ZDF. Han er gift med den tidligere alpinisten Regine Mösenlechner.

## Verdenscupseire

## Referanser


## Eksterne lenker
*
Regine Mösenlechner

**Regine Mösenlechner** (født 1. april 1961 i Inzell) er en tysk tidligere alpinist.

I karrieren vant hun ett verdenscuprenn i Super-G. Under VM 1987 i Crans-Montana tok hun bronse i utfor, etter den sveitsiske duoen Maria Walliser og Michela Figini.

Regine Mösenlechner er gift med den tidligere toppalpinisten Armin Bittner.

## Referanser


## Eksterne lenker
*
Åsmund-Brede Eike

**Åsmund-Brede Eike** (født 15. august 1970) er en norsk skuespiller. Han har jobbet som skuespiller siden 1992. Han var blant annet med i en av Norges første voldsfilmer *[[Livredd]]*. Eike var også med i *[[Tachunga]]*, regissert av Nils Gaup, hvor rollebesettingen blant annet inneholdt James Caan og Burt Young. Åsmund-Brede Eike spilte også Mark Cohen i uroppførelsen av musikalen *[[Rent (musikal)|Rent]]* i Norge (skrevet av Jonathan Larson). Han var også med på TV-serien *[[Brigaden (TV-serie)|Brigaden]]* som gikk på NRK.

## Filmografi
### Film
* 2005: *[[Ramp (film)|Ramp]]* – Far
* 2005: *[[Deadline Torp]]* – Oddvar Kullerud
* 2004: *[[Gråtass - Hemmeligheten på gården]]* – Herpert Hoggerud
* 2002: *[[Jeg er Dina]]* – Stallgutt
* 2000: *[[Sorthvit]]* – Jørn, nazist
* 1997: *[[Livredd]]* – Rodi Range
* 1996: *[[Tachunga]]* – Gwill

### Fjernsyn
* 2017: *[[ZombieLars]]* – Kurt Ødegårdsstuen, faren til Lars
* 2007: *[[Kodenavn Hunter]]* – Geir Paulsen
* 2002: *[[Brigaden (TV-serie)|Brigaden]]* – Bernt Hagen, røykdykker
* 2002: *[[Lekestue (TV-serie 2002)|Lekestue]]* – Fredrik
* 2001: *[[Fox Grønland]]* – Svein Bakke (1. episode)
* 2000: *[[Soria Moria (TV-serie)|Soria Moria]]* – Politibetjent
* 1998: *[[Blodsbånd (1998)|Blodsbånd]]*
* 1994: *[[Flåttum gård]]* – Kalle
* 1997: *[[Blind gudinne]]* – Palle

## Eksterne lenker
*
Oakwell Stadium

**Oakwell Stadium** er et fotballstadion i Barnsley, South Yorkshire, England og er hjemmebane til fotballklubben Barnsley FC. Stadionet, som ble åpnet 1910, har en kapasitet på 23&nbsp;009 sitteplasser fordelt på de fire tribuneseksjonene  *West Stand* (4&nbsp;752), *East Stand* (7&nbsp;492), *The Enterprise Stand* (4&nbsp;508) og *The North Stand* (6&nbsp;000). 

Tilskuerrekorden på Oakwell er på 40&nbsp;255 og ble satt i kampen mellom Barnsley FC og Stoke City FC i 1936. Oakwell har blitt utvidet flere ganger, og sist i 1992 og 1998.

## Eksterne lenker
* Stadiumguide.com – Oakwell Stadium
* Internet Football Grounds Guide – Oakwell Stadium, Barnsley FC
Houston Street

**Houston Street** (uttales ) er en viktig gjennomfartsgate fra øst mot vest i downtown New York City.  Den har sitt løp tvers over Manhattan, fra FDR Drive og East River Park ved East River til Pier 40 og West Street ved Hudson River, og har en total lengde på 3,2 km. Gaten regnes vanligvis som grense mellom nabolagene Greenwich Village og SoHo på vestkanten, og East Village og Lower East Side på østkanten.
Roots Hall

**Roots Hall** er et flerbruksstadion, primært brukt for fotball som ligger i Southend-on-Sea i England. Dette er hjemmebanen til klubben Southend United. Stadionet som ble bygd og åpnet i 1906, har en kapasitet på 12&nbsp;392. Klubben håper å flytte til et nytt stadion, Fossetts Farm med plass for 22.000 tilskuere.  Dette stadion var planlagt å stå klart til 2008-09 sesongen, men byggingen er ikke startet per sommer 2013.

## Eksterne lenker
* 
* Roots Hall hos Football Ground Guide
* Stadiumguide om Roots Hall
Treleoparder

* borneotreleopard
* treleopard

**Treleoparder** (*Neofelis*) er en slekt med mellomstore kattedyr og trolig søstergruppen til brølekattene (*Panthera*), som gruppen trolig splittet fra for omkring 6,4 millioner år siden. Sammen danner disse to slektene gruppen av store kattedyr (Pantherinae), basert på en rekke morfologiske fellestrekk og likheter i anatomien for vokalisering.

## Biologi

Treleoparder er endemiske for Sørøst-Asia og trives i tett, tropisk regnskog, i høyder på opp mot . De har flekkmønstret pels og er betydelig mindre enn brølekattene, men allikevel ganske store til kattedyr å være. Vekten utgjør normalt cirka .

Treleopardene har relativt større hoggtenner, større gap og lengre hale enn andre nålevende kattedyr. De to artene har også adapsjoner som gjør dem spesielt godt egnet til å klatre og å bevege seg opp i trærne, ikke minst den lange halen som kattene bruker som balanseror.

## Klassifisering
Det vitenskapelige slektsnavnet betyr «ny katt» og har trolig sammenheng med at dyra til å begynne med ble systematisert under slektsnavnet *[[Felis]]*, før man altså noe senere oppdaget at verken denne eller noen annen slekt passet. Senere har den danske forskeren og zoologen Per Christiansen påvist at treleoparder skiller seg klart fra alle andre kattedyr.

Treleopardene skiller seg klart fra brølekattene, både gjennom fysisk størrelse og morfologiske forskjeller i skallen, som forøvrig har en rekke likhetstrekk med de utdødde sabeltannkattene (Machairodontinae). Treleopardene har blant annet ualminnelig store dolkelignende hoggtenner i forhold til kroppsstørrelsen. Anatomiske særegenheter i leddene gjør disse kattene til ualminnelig gode klatrere, som trives oppe i greinverket. De to nålevende arter skilte trolig lag for omkring  millioner år siden.

## Inndeling
Inndelingen følger IUCN/SSC Cat Specialist Group og er i henhold til Cat Classification Task Force (2017).

* Carnivora, rovpattedyr
** Feliformia, kattelignende rovpattedyr
*** Felidae, kattefamilien
**** Pantherinae, store kattedyr
***** *[[brølekatter|Panthera]]*, brølekatter
***** *[[treleoparder|Neofelis]]*, treleoparder
****** *[[treleopard|N. nebulosa]]*, treleopard, finnes på fastlandet, fra Nepal i vest til Kina i øst, sørover til Malayahalvøya
****** *[[borneotreleopard|N. diari]]*, borneotreleopard, finnes på øyene Borneo og Sumatra

## Fylogeni
Fylogeni etter Johnson m. fl., 2006.

## Referanser




## Eksterne lenker
*
Grunewaldsee

**Grunewaldsee** ligger i den vestlige delen av bydelen Charlottenburg-Wilmersdorf i Berlin, i utkanten av Grunewald. Sjøen har et areal på 175&nbsp;000 kvadratmeter. Byens eldste slott, Jagdschloss Grunewald fra 1542, ligger ved sjøen.

Grunewaldsee er en del av tunneldalen og rekreasjonsområdet Grunewaldseenkette.
## Referanser
Glitter (album)

***Glitter*** er den japanske artisten Kayas første soloalbum, og ble utgitt 27. desember 2006. 

Kaya er tidligere vokalist i gruppa Schwarz Stein og flere av sangene på albumet er skrevet av tidligere Schwarz Stein-medlem Hora, i tillegg til Kalm fra Velvet Eden. Alle sangtekstene er skrevet av Kaya.

## Sporliste
#«Kaleidoscope» -glitter mix- 
#«Walkure» 
#«Pradise Lost» 
#«Psycho Butterfly» 
#«Masquerade» -fabulous night mix- 
#«Rose Jail» 
#«Silvery Dark» 
#«Glitter Arch» 
#«Hydrangea» 

## Kilder
*
Isolde Kostner

**Isolde Kostner** (født 20. mars 1975 i Bolzano, Syd-Tirol) er en tidligere, italiensk alpinist.

## Karriere
I junior-VM i alpint 1993 tok hun gull i super-G.

I løpet av karrieren oppnådde hun 15 seire (12 i utfor, 3 i super-G) og 50 pallplasseringer i verdenscuprenn. Hun var spesialist i fartsdisiplinene. To ganger (1996 og 1997) ble hun verdensmester i super-G, to ganger vant hun utforcupen sammenlagt (2001 og 2002), i tillegg til at hun tok tre medaljer i de olympiske leker.

10. januar 2006 meddelte hun at hun la opp som aktiv alpinist.

## Meritter
### OL
* OL 1994 på Lillehammer: Bronse i utfor og Super-G
* OL 2002 i Salt Lake City:Sølv i utfor

### VM
* VM 1996 i Sierra Nevada: Gull i super-G
* VM 1997 i Sestriere: Gull i super-G
* VM 2001 i St. Anton am Arlberg: Sølv i super-G

### Verdenscupen i alpint

#### Pallplasseringer

## Referanser


## Eksterne lenker
*
King Power Stadium

**King Power Stadium** (frem til 2011 kjent som *Walkers Stadium*) er et fotballstadion i Leicester, Leicestershire, England og er hjemmebane til fotballklubben Leicester City FC og Leicester City WFC. Stadionet, som ble åpnet 2002, har en kapasitet på 32&nbsp;500 sitteplasser fordelt på de fire tribuneseksjonene *The Marks Electrical Family Stand* (5&nbsp;000), *The Alliance & Leicester Stand* (7&nbsp;500), *The Fosse Stand* (7&nbsp;000) og *West Stand* (9&nbsp;000). 

Stadionet ble offisielt åpnet av tidligere Leicester-spiller Gary Lineker den 23. juli 2002 og tilskuerrekorden på stadionet er 32&nbsp;148, satt i kampen mellom Leicester City FC og Newcastle United FC i 2003.

Offisielt navn på stadionet er fra 2011/2012-sesongen King Power Stadium.

## Referanser


## Eksterne lenker
* Stadiumguide.com – King Power Stadium
Sentrallyrikk

**Sentrallyrikk** er poesi som uttrykker «forfatterens eget følelsesliv» eller «tanker og følelser», eller personlig opplevelse av omverdenen, ofte holdt i en karakteristisk kortform.

Sentrallyrikkens motivkrets dreier seg rundt grunnleggende livsvilkår som liv, fødsel, kjærlighet, lengsel, sorg og død. Karikert kan det sies at diktene handler om «havet, døden og kjærligheten». Sentrallyrikk er ikke knyttet til bestemte litteraturhistoriske perioder.

Andre former for dikt enn sentrallyrikk er blant annet tendensdikt, læredikt, leilighetsdikt og dikt med fortellende eller resonnerende innhold.

## Eksempler
Sapfo (rundt 600 f.Kr.):
:Du sank ned til sjustjerne-jenta,
:månebue-skytterske!  – I midnatts-
:mørket går stunda forbi
:meg, den jeg ligger alene i.

Morten Nielsen, *Foraarets Horisont* (1943):
:Verden er vaad og lys
:Himlen er tung af Væde...
:Hjertet er tungt af Lykke,
:lykkeligt nær ved at græde.

Håvard Rem beskriver Leonard Cohens tekster blant i *Lengselens bok* og på albumene *[[Various Positions]]* og *[[Recent Songs]]* som preget av sentrallyrikk.

## Referanser og noter
Jordrøyk

**Jordrøyk** (*Fumaria officinalis*) er ei plante i jordrøykfamilien.

## Beskrivelse
Jordrøyk er ei ettårig, urteaktig plante. Den har blågrønn farge med glatt, slapp og av til klatrende stengel. Findelte, tynne blad vokser på en tynn stilk. Blomstene vokser i avlange klaser, med blekrøde krone med mørkere munning og en kort, butt spore. Frukta er ei kulerund nøtt på et kort skaft i en stivt opprett klase. Jordrøyk har plantesaft med skarp lukt. Urta har en bitter, saltliknende smak.

## Utbredelse
Opprinnelig vokste jordrøyk bare i Europa og Nord-Afrika, men nå vokser den også i Asia, Nord-Amerika og Australia. I Norge er den vanlig i lavlandet i Sør-Norge. I Nord-Norge spredte lokaliteter.

## Naturmedisin
Det norske navnet jordrøyk er en direkte oversettelse av det gamle latinske navnet på planta, *fumersterrae*. Jordrøyk er ei plante som har fulgt mennesket som ugras i åkrer og hager i mange hundre år. I urtebøker fra 1400- og 1500-tallet anbefalte man jordrøyk ved gikt-, lever- og miltsykdommer, og for å lege sår ved utslett.

Jordrøyk er en nær slektning av valmuer, og inneholder alkaloider, men i mindre mengder en valmuene. Det er fastslått at jordrøyk har ei svak urindrivende og avførende effekt. Planta er ei bitter, stykende urt som vekker appetitten og er avførende ved at planta stimulerer den glatte muskulaturen i tarmene.

Jordrøyk har i lang tid blitt brukt til behandling av hudplager som utslett, kronisk eksem, skabb og kviser.

Jordrøyk er i store doser giftig og kan gi kraftig diaré, muskelkramper og sviktende åndedrett. Urta bør derfor kun brukes under oppsyn av lege eller kvalifisert terapeut. Det frarådes at gravide, ammende og barn bruker jordrøyk.

## Eksterne lenker
*
Pumaer og geparder

* se inndeling!

**Pumaer og geparder** eller **pumalinjen** (Acinonychini) er en gruppe rovpattedyr som, til tross for størrelsen, inngår i gruppen av mindre kattedyr. Acinonychini består av tre arter fordelt i to slekter. Artene i denne gruppen har 19 kromosompar og øyne med runde pupiller. 

## Taksonomi
Jaguarundi var fra 1996 til 2008 klassifisert i slekten *[[Herpailurus]]*, men i 2008 ble arten omklassifisert til slekten pumaer (*Puma*). Stor genetisk distanse og store morfologiske forskjeller, har imidlertid ført til at arten ble reklassifisert til slekten *Herpailurus*.

Nyere forskning viser at *Herpailurus* og *Puma* trolig er søsterslekter, som splittet fra en felles forfar for omkring 4,2 millioner år siden.

Den for lengst utdødde amerikanske geparden, †*[[Miracinonyx]]* spp., inngår i denne gruppen, men den var nærmere beslektet med puma enn afrikansk gepard.

Spor etter puma-lignende felider som kan dateres til sen pliocen og tidlig pleistocen er funnet flere steder i Eurasia, for eksempel †*[[Puma pardoides|P. pardoides]]*, men tolkningen av det fylogeniske slektskapet til *P. concolor* har vært kontroversiell. Med bakgrunn i morfologiske studier og funn gjort av puma-lignende felider på Den iberiske halvøy har forskere nå konkludert med at †*P. pardoides* var nært beslektet med *P. concolor*, noe som støtter en teori om at puma-linjens opprinnelse sto i Eurasia.

Utdødde arter tas den ikke med i inndelingen under.

## Biologi
Pumaer og geparder skiller seg fra de fleste andre katter i gruppen mindre kattedyr, gjennom å være små–middels store eller store, og ved å ha øyne med runde pupiller. Alle tre artene har dessuten spesielt lange baklemmer, og de vokaliserer med en slags kvitrende eller plystrende lyder. Hannene blir generelt større enn hunnene. Geparden er utbredt i Afrika og deler av Asia. Den er tilpasset åpent terreng og regnes som verdens hurtigste pattedyr. Pumaen er utbredt i det sørlige og vestre Nord-Amerika og sørover til det meste av Sør-Amerika, mens jaguarundien er utbredt fra Mexico og sørover i Sør-Amerika.

## Fylogeni
Fylogeni etter Johnson *et al.* (2006).

## Inndeling
Inndelingen følger «Felids and Hyenas of the World». IUCN/SSC Cat Specialist Group støtter ny inndeling av kattefamilien (Felidae), og herunder også en ny inndeling i gruppen av småkatter (*Felis*). Den nye inndelingen anerkjenner også inndelingen av kattefamilien i åtte distinkte klader (se fylogeni over), i henhold til Johnson *et al.* (2006).

* Felidae, kattefamilien
** Felinae, mindre kattedyr
*** Acinonychini, pumalinjen
**** *[[pumaer|Puma]]*, pumaer
***** *[[puma|P. concolor]]*, puma, også kalt cougar og fjelløve
**** *[[Herpailurus]]*
***** *[[jaguarundi|H. yagouaroundi]]*, jaguarundi, også kalt oterkatt
**** *[[geparder|Acinonyx]]*, geparder
***** *[[gepard|A. jubatus]]*, gepard

## Referanser




## Eksterne lenker
*
Plantrykk

**Plantrykk** eller **flattrykk** er noen grafiske trykkmetoder for å framstille bilder. Bildet trykkes fra en trykkform (trykkplate eller litografisk stein) der de partiene som trykkes ligger i samme plan, som de ikke-trykkende partiene. Platen har ingen forhøyninger eller fordypninger.

Til plan- eller flattrykk regnes disse teknikkene:
*Litografi 
*Overføringslitografi (autografi) 
*Offset og tørroffset 
*Monotrykk 

Alle trykkmetodene omfatter flere teknikker, enten det er kunstgrafikk eller mer kommersielle reproduksjonsmåter.

Stensiltrykk regnes ofte som et plantrykk, men skiller seg fra dette ved at det ikke er en trykkplate, men en duk (silketrykk) eller bare en sjablong (et hull). 

Datagrafikk er betegnelsen på bilder som er bearbeidet i en datamaskin og skrevet ut på papir. Datagrafikk er i prinsippet et plantrykk, men er ingen «grafisk teknikk» (håndverk), fordi bildet lages (skrives ut) maskinelt. I datagrafikk ligger den kunstneriske innsatsen og arbeidet i redigering av et bilde på dataskjermen.
Dorothea Douglass Chambers

**Dorothea Katherine Douglass Lambert Chambers** (født 3. september 1878 i Ealing, død 7. januar 1960) var en britisk, kvinnelig tennisspiller.

Dorothea Douglass Chambers tilhørte verdenseliten i tennis i årene 1903–25 og var kanskje den beste kvinnelige tennisspilleren før første verdenskrig.

Hun vant sin første singletittel i Wimbledon-turneringen i 1903. Hun vant finalen mot Ethel Larcombe med 4–6, 6–2, 6–2. Hun vant også i 1904 da hun beseiret Charlotte Sterry i finalen og i 1906 vant hun over May Sutton. Sin fjerde og femte tittel kom i 1910 og 1911 da finalemotstanderen het Dora Boothby. Sin sjuende og siste tittel i Wimbledon vant hun 1914 da hun som to-barns mor beseiret Ethel Larcombe i finalen. Chambers spilte totalt elleve singlefinaler i Wimbledon, en bedrift som hun deler med Blanche Bingley Hillyard, Charlotte Sterry og Martina Navrátilová.

I 1919 møtte hun den da 20-årige. franske tennisspilleren Suzanne Lenglen i finalen. Med ca. 8&nbsp;000 tilskuere, blant andre den engelske Kong Georg V og dronnining Mary. Det ble en meget lang og jevn kamp som regnes som en av de beste i turneringens historie. Chambers misset to matchballer i egen serve i det tredje og avgjørende settet, og tapte for en sliten Lengden med 8–10, 6–4, 7–9. Året etter møttes de pånytt i finalen og også denne gangen vant Suzanne Lenglen, da med 6–3, 6–0.

Chambers ble også olympisk mester i tennis, hun vant gullmedalje i singleturneringen for damer under OL 1908 i London. Hun spilte også badminton og ble engelsk mesterinne i doube i 1903 og i mixed double i 1904.

Dorothea Douglass Chambers var også kaptein for engelske laget som vant Wightman Cup i 1925. Dette var en turnering som ble spilt i årene 1923–89, en lagkonkurranse for damer mellom England og USA som kom til på initiativ fra den amerikanske fennisspilleren Hazel Hotchkiss Wightman.

I 1981 ble Dorothea Douglass Chambers tatt opp i International Tennis Hall of Fame.

## OL-medaljer
* 1908  London -  **Gull** i tennis, single damer utendørs

## Grand Slam-titler
*  **[[Wimbledon (tennis)|Wimbledon]]:**
** Single damer – 1903 (hun beseiret Ethel Larcombe med 4–6, 6–2, 6–2 i finalen)
** Single damer – 1904 (hun beseiret Charlotte Cooper Sterry med 6–0, 6–3 i finalen)
** Single damer – 1906 (hun beseiret May Sutton med 6–3, 9–7 i finalen)
** Single damer – 1910 (hun beseiret Dora Boothby med 6–2 6–2 i finalen)
** Single damer – 1911 (hun beseiret Dora Boothby med 6–0, 6–0 i finalen)
** Single damer – 1913 (hun beseiret Winifred McNair med 6–0, 6–4 i finalen)
** Single damer – 1914 (hun beseiret Ethel Larcombe med 7–5 6–4 i finalen)

## Referanser


## Eksterne lenker
*
Bukkene Bruse

:*For [[eventyr]]et, se [[De tre bukkene Bruse]].*

**Bukkene Bruse** (etablert 1988 i Oslo) er en norsk folkemusikkgruppe, oppkalt etter den populære folkehistorien De tre bukkene Bruse, fra starten med Steinar Ofsdal på fløyter, Annbjørg Lien på hardingfele og nøkkelharpe og Arve Moen Bergset på kveding, fele og hardingfele. Fra 1997 ble også Bjørn Ole Rasch med som fast medlem på tangentinstrument. Han hadde tidligere bidratt på gruppens andre album. Gruppen spiller tradisjonell folkemusikk i kombinasjon med egenkomponert musikk innen samme sjanger.

Gruppen ble til da de tre opprinnelige medlemmene skulle spille på åpningen av BI i Sandvika. I utgangspunktet skulle de spille hver for seg, men arrangøren fikk dem til å opptre sammen, noe som fungerte så bra at de bestemte seg for å fortsette med det. 

Gruppen har ved flere anledninger representert Norge i utlandet. Blant annet hadde de flere konserter i Kina i 1994 i forbindelse med markeringen av 20 års samarbeid mellom de to landene. I forkant av OL på Lillehammer turnerte de rundt omkring i verden som OL-musikere. De spilte i tillegg på lekenes avslutningsseremoni.

Under Spellemannprisen 1993 vant gruppen klassen barneplate sammen med Geirr Lystrup, Anne Kari Hårnes og Kirsten Bråten Berg for *Våre beste barnesanger 2* og i 1999 mottok de Prøysenprisen.

## Diskografi
* *[[Bukkene Bruse (album)|Bukkene Bruse]]* (Grappa, 1993)
* *[[Åre (album)|Åre]]* (Grappa, 1995)
* *[[Steinstolen]]* (Heilo, 1997) – Gitt ut i USA som *The Stone Chair* (North Side, 1999)
* *[[Den fagraste rosa]]* (Grappa, 2001) – Gitt ut i USA som *The Loveliest Rose* (North Side, 2002)
* *[[Spel]]* (Grappa, 2004) Liveplate

## Eksterne lenker
* 
*  Biografi på sidene til Bjørn Ole Rasch
Bibliothek des Deutschen Bundestages

**Bibliothek des Deutschen Bundestages** (kort *Bundestagsbibliothek*, på norsk *Forbundsdagsbiblioteket*) er biblioteket til Forbundsdagen i Tyskland og ligger i bydelen Mitte i Berlin. Det er verdens tredje største bibliotek i sitt slag, etter parlamentsbibliotekene i Washington og Tokyo. Biblioteket ble grunnlagt i 1872 under navnet **Bibliothek des Deutschen Reichstags** (kort *Reichstagbibliothek*, på norsk *Riksdagsbiblioteket*). Biblioteket har i underkant av hundre ansatte og omfatter vel 1,3 millioner bind. 

Biblioteket holder til i Marie-Elisabeth-Lüders-Haus rett ved siden av Riksdagen. Fra biblioteket går det to glassbroer over elven Spree til Paul-Löbe-Haus.

## Eksterne lenker
* Forbundsdagens bibliotek
Pip og Jane Baker

**Philip «Pip» og Jane Baker** er britiske manusforfattere som er mest kjent for sine manus for science fiction-serien *[[Doctor Who]]*. De skrev fire historier for serien; *[[The Mark of the Rani (Doctor Who)|The Mark of the Rani]]*, *[[Terror of the Vervoids (Doctor Who)|Terror of the Vervoids]]*, *[[The Ultimate Foe (Doctor Who)|The Ultimate Foe]]* og *[[Time and the Rani (Doctor Who)|Time and the Rani]]*. De har også skrevet flere bøker basert på serien.

De skrev også boken *Race Against Time* for bokserien *Make your own adventure with Doctor Who*.

Før *Doctor Who* skrev de manus for TV-serien ** og filmen *[[Captain Nemo and the Underwater City]]* (1969). I 1990-årene skapte og skrev de serien *Watt on Earth* for CBBC, som handler om utenomjordiske Watt som strandet på jorden.

## Eksterne lenker
* .
* .
* Biografi hos On Target.
May Sutton

**May Godfray Sutton** (født 25. september 1886 i Plymouth i England, død 4. oktober 1975) var en amerikansk tennisspiller. (1912 gift *Bundy*)

Sutton vant singleturneringen for damer i US Open i 1904 i en alder av 17 år og 9 måneder beseiret hun i finalen Elisabeth Moore med 6-1, 6-2. Året etter dro hun alene til England og spilte at antall turneringer der, blant annet i Wimbledon. Hun vant den innledende All Comers Round uten å tape et sett. I Challenge Round møtte hun fjorårets mester Dorothea Douglass Chambers som hun beseiret med 6-3, 6-4 og ble dermed den første ikke-britiske kvinnelige tennisspilleren som vant Wimbledonturneringen. 

Totalt møttes Sutton og Chambers fem ganger av hvilke Chambers vant to. Chambers vant finalen i Wimbledon i 1906 da hun slo Sutton med 6-3, 9-7 og tok tilbake sin tittel. Året etter, i 1907, møttes de på nytt denne gangen vant Sutton med 6-1, 6-4.

May Sutton regnes som den første amerikanske kvinnelige tennisstjernen. Hun ble født i England men flyttet i 1892, ved seks års alder, sammen med sine foreldre og søsken til en ranch nær Pasadena i California. Hennes far, som var meget sportsinteressert, bygde en tennisbane inntil huset der de bodde. De fire søskene May, Ethel, Violet og Florence trente flittig og ble alle gode tennisspillere og deltok i ulike mesterskap i California. De møttes som oftest i semifinaler og finaler og det oppsto en talemåte i de lokale tenniskretsene, «det kreves en Sutton for å slå en Sutton». 

Best av de fire søskene Sutton ble May, og kommentatorer på den tiden mente at hun sammen med Dorothea Douglass Chambers var den beste kvinnelige tennisspilleren før første verdenskrig. May Sutton har blitt beskrevet som en sjarmfull person, som dog sjokkerte sitt tennispublikum gjennom å spille i et skjørt som viste anklene og hun spilte også ofte med opprullede ermer og istedenfor hatt brukte hun hårbånd.

May Sutton gifte seg 1912 med tennisspilleren Tony Bundy som vant flere doubleturneringer i USA. Deres datter Dorothy May Bundy, født 1916, ble med årene en internasjonal tennisstjerne, hun vant blant annet Australske mesterskapet i 1938.

May Sutton ble i 1956 opptatt i International Tennis Hall of Fame.

## Grand Slam-titler
*  **[[Wimbledon (tennis)|Wimbledon]]:**
** Single damer – 1905 (hun beseiret Dorothea Douglass Chambers med 6-3, 6-4)
** Single damer – 1907 (hun beseiret Dorothea Douglass Chambers med 6-1, 6-4)
*  **[[US Open (tennis)|Amerikanske mesterskapet]]:**
** Single damer – 1904 (hun beseiret Elisabeth Moore med 6-1, 6-2 i finalen)

## Referanser


## Eksterne lenker
*
Fylkesvei 5386

**Fylkesveg 5386** går mellom Palmafossen og Ørnaberget i Voss.

Frem til 2019 hadde veien betegnelsen fylkesvei 307 (Hordaland).

## Kommuner og knutepunkter

## Referanser




## Eksterne lenker
* Vegvesenets vegkart 
*
Philip Martin

**Philip Martin** (1938–2020) var en engelsk manusforfatter.

Han er mest kjent for sine manus for TV-serien *Gangsters*, som handlet om rase og rasisme sett fra en økende surrealistisk visjon av Birminghams kriminelle underverden. Serien begynte som en episode av *Play for Today* i 1975 og fortsatte over to sesonger, hver på seks episoder, i 1976 og 1978. Martin spilte flere roller i serien, inkludert seg selv.

Han skrev også for *Tandoori Nights* (1985), *Star Cops* (1987), *Virtual Murder* (1992), *Hetty Wainthropp Investigates* og *Luifel & Luifel* (2001).

Martin skrev *[[Doctor Who]]*-historiene *[[Vengeance on Varos]]* (1985) og *[[Mindwarp]]* (1986). Han skrev også manuset for *[[Mission to Magnus]]*, hvor den fiktive personen Sil fra hans 
to andre *Doctor Who*-historier var med. Dette manuset var beregnet for den 23. sesongen, men ble ikke brukt på grunn av at planene for denne sesongen ble forandret. Boken basert på manuset ble skrevet av Martin og utgitt av Target Books i 1990. Han skrev også boken *Invasion of the Ormazoids* (1986), som var en del av bokserien *Make your own adventure with Doctor Who*. Hans seneste bidrag til serien er hørespillet *[[The Creed of the Kromon]]*.

## Eksterne lenker
*
Skyttel

: *Denne artikkelen handler om redskapet. For selskapet, se [[Skyttel (selskap)]].*

**Skyttel** er et redskap som brukes for å føre islettstråden fram og tilbake mellom varptrådene i renningen på en vevstol. Islettstråden spoles opp på et spolerør eller papirkjerne som plasseres på en pinne i et kammer i skyttelen. Skytler lages i mange forskjellige varianter og lengder avhengig av renningens bredde, den er ofte båtformet. Det lages også skyttler med plass for to spoler (dobbeltskyttel) når man skal veve med to islettstråder samtidig (alternativet er å spole opp begge trådene på samme spole). For fine vever som damask er åpningen ofte liten og krever skyttler med lav høyde.

Ved veving av filleryer eller andre grove islett brukes ikke skyttel med spole. Da brukes en filleskyttel der opprullede strimler kan kveiles opp.

Den første revolusjonerende oppfinnelsen innen vevhandverk kalles "Den flyvende skyttel" og ble oppfunnet år 1733 av John Kay. Denne type skyttel gjorde at vevingen gikk fortere, og en person kunne nå veve like mye som to eller fem personer kunne tidligere. Men når vevingen gikk fortere måtte man også skaffe mer garn til vevstolene, og år 1764 ble spinneapparatet Spinning Jenny oppfunnet. 


Väv, Mattgarnsskyttel.jpg|Filleskyttel i dobbeltvev
Väv, Skyttel spännare plockspröt.jpg|Skyttel, vevspenne og vevstikke
Väv, Skyttlar.jpg|Forskjellige skytler


## Referanser
Floen

**Floen** (også kalt **Floensjøen** og **Ulviksjøen**) er et vann som ligger i Aurskog-Høland kommune i Akershus fylke. Vannet ligger mellom Årnes i Nes og Aurskog. Floen ligger er en del av haldenvassdraget. Navnet *Ulviksjøen* kommer fra gården Ulviken som ligger ved nordenden innsjøen. I vannet er fisk som gjedde, abbor, mort og laue. Det er også tatt ørret i vannet, men sjansen er minimal.

Floen er også utløp for en rekke småtjern i området. Dingsrudtjernet er det største.

Nord for Floen ligger Øysjøen. Denne ligger på grensa mellom Nes kommune og Aurskog-Høland.

Ved Floens vestside ligger nedlagte Ulviken skole. Ulviken var egen skolekrets fram til Haneborg skole på Lierfoss ble innviet i 1957. Bygningen er bevart.

## Se også
* Liste over innsjøer i Akershus

## Referanser
Per Valebrokk

**Per Marcus Valebrokk** (født 1972) er en norsk journalist.

Valebrokk er utdannet ved Handelshøyskolen BI med med spesialisering i finans fra Heriot-Watt University. Han var journalist i TDN Finans 1997–99 og *[[VG]]*s samfunnsavdeling 1999–2006, inntil han som nyhetssjef var med på å grunnlegge *[[E24]]* i april 2006. Fra 2007 til 2008 var han ansvarlig redaktør i *[[Varden (avis)|Varden]]*. Han dro tilbake til *E24* i 2008, da han ble ansvarlig redaktør og administrerende direktør. I 2013 var han ansvarlig for å fusjonere magasinet *[[Dine Penger]]* inn i *E24*.

Valebrokk gikk fra *E24* til Storm Communications i april 2018. Han er deleier og partner i Storm Communications, og sammen med Petter Stordalen er Valebrokk programleder for økonomipodkasten «Stormkast med Valebrokk og Stordalen».

Valebrokk har flere styreverv, blant i teknologiselskapet Seen og i Aukruststiftelsen.

Han er Valebrokk er sønn av Kåre Valebrokk, er gift og har tre døtre.

## Referanser
Unntakstilstand

**Unntakstilstand** er en ekstraordinær krisetilstand der statsorganene blir tildelt særlige fullmakter for å kunne avverge truende eller inntrådte farer. Det kan dreie seg om trusler mot det sivile samfunnet for eksempel naturkatastrofer, eller trusler mot statens eksistens, for eksempel et politisk opprør.

## Begrunnelse og former for unntakstilstand
Grunnene for å innføre unntakstilstand kan være omstendigheter som truer samfunnets struktur eller eksistens. Unntakstilstand erklæres normalt av statens overhode, eller den som besitter nasjonens suverenitet, ettersom suverenen er hevet over loven, og har juridisk makt til å oppheve den normale rettsorden. Unntakstilstand erklæres oftest som følge av naturkatastrofer, sivile uroligheter, krig eller lignende.

Man kan skille mellom sivil og militær unntakstilstand. Under en sivil unntakstilstand ligger makten hos regjeringen, mens den under en militær unntakstilstand vil være ivaretatt av det militære.

## Norge

Noen land har lovgivning om hvor og når en regjering kan erklære en unntakstilstand, og om hvilke rettigheter tilstanden kan ha innflytelse på.

I Norge er det ingen lover som bruker ordet unntakstilstand, men beredskapslovene gjøres gjeldende dersom krig, krigslignende tilstand eller liknende forhold forhindrer Stortinget i å tre sammen, og gir Kongen myndighet til å iverksette nødvendige tiltak.

Unntakstilstanden i Midt-Norge varte fra 6. oktober til 12. oktober 1942 og gjaldt for Trondheim og deler av Sør-Trøndelag, hele Nord-Trøndelag samt Grane herred i Nordland.

## Referanser
Stein Lier-Hansen

**Stein Øyvind Lier-Hansen** (født 1955) er en norsk organisasjonsleder og politiker. Han var statssekretær for Arbeiderpartiet i Miljøverndepartementet, og generalsekretær i Norges Jeger- og Fiskerforbund. Han var administrerende direktør i bransjeorganisasjonen Norsk Industri fra 2006 til 2023.

Han har skrevet *Jegerprøveboka* sammen med Bjørn Wegge. Boka brukes i jegeropplæringen, og har kommet i flere opplag og utgaver siden 1983. Stein Lier-Hansen er opprinnelig fra Rjukan.

Hans er sønn av motstandsmannen Knut Lier-Hansen.

## Norsk Industri
Den 3. april 2025 ble det kjent at Lier-Hansen er tiltalt av Økokrim for for grov korrupsjon og grov økonomisk utroskap mot Norsk Industri på 10,6 millioner kroner. Etterforskning har også avdekket at han mottok 1,9 millioner kroner fra en leverandør som fakturerte Norsk Industri for 4 millioner kroner.

## Referanser


## Eksterne lenker
* 
*
Liste over kirker i Hamar bispedømme

**Liste over kirker i Hamar bispedømme** er en oversikt over lokalitet og noen fakta knyttet til kirker innen Hamar bispedømme.

## Se også
* Liste over kirker i Hedmark og liste over kirker i Oppland utgjør tilsammen en fullstendig liste.
Youthanasia

***Youthanasia*** er Megadeths sjette studioalbum.

## Sporliste
# «Reckoning Day» (4:34)
# «Train of Consequences» (3:27)
# «Addicted to Chaos» (5:26)
# «A Tout le Monde» (4:28)
# «Elysian Fields» (4:04)
# «The Killing Road» (3:57)
# «Blood of Heroes» (3:58)
# «Family Tree» (4:07)
# «Youthanasia» (4:10)
# «I Thought I Knew It All» (3:45)
# «Black Curtains» (3:39)
# «Victory» (4:27)
### Bonusspor på Remixed & Remastered-utgivelsen fra 2004
# «Millenium of the Blind» (2:15)
# «New World Order» (demo) (3:45)
# «Absolution» (instrumental) (3:27)
# «A Tout Le Monde» (demo) (6:20)

## Personell
*Dave Mustaine – Gitar, vokal
*David Ellefson – Bass, ekstra vokal
*Marty Friedman – Gitar, ekstra vokal
*Nick Menza – Trommer, ekstra vokal

## Eksterne lenker
*
The Selecter

**The Selecter** er et band fra Coventry i England som var sammen med band som The Specials, Bad Manners og The Beat et av bandene som sto i spissen for den andre bølgen av ska på slutten av 1970- og begynnelsen av 1980-tallet.

I forbindelse med at The Specials i 1979 skulle gi ut sin debutsingel manglet de en B-side. Trommeslager John Bradbury hadde imidlertid spilt inn en instrumental med navnet *The Selecter* i 1977. Singelen ble en hit, og Neol Davis, som hadde vært med på melodien samlet et band under samme navn kort tid etter. Bandets første egne singel, *[[On My Radio]]*, utgitt i oktober 1979, nådde 8.-plass på de britiske listene, noe som skulle bli bandets beste listeplassering på singellista. Albumet *[[Too Much Pressure]]*, som kom i 1980, nådde imidlertid helt til 5.-plass på albumlista. Etter denne kommersielle suksessen forlot bandet 2 Tone Records og signerte for Chrysalis Records, men albumet *[[Celebrate the Bullet]]*, der bandet eksperimenterte med flere musikksjangre, i motsetning til den lettbeinte skaen på debutalbumet, ble ingen suksess. På dette tidspunktet hadde det også oppstått motsetninger i bandet, og bandet gikk i oppløsning ikke lenge etterpå.

Vokalist Pauline Black begynte etter oppløsningen som programleder, og har også arbeidet som skuespiller og spilt mot blant andre Christopher Lee og Christopher Eccleston. Hun ga også ut flere solosingler. I 1991 fikk hun og Neol Davis en forespørsel fra Bad Manners om å opptre med dem, og suksessen dette medførte førte til at bandet ble gjenopprettet med både gamle og nye medlemmer. Bandet har siden, med ulike besetninger, gitt ut en rekke album, dog uten spesiell kommersiell suksess. Black og Davis har også opptrådt som den akustiske duoen *Selecter Accoustic*, og gitt ut to plater under dette navnet. De har også deltatt i prosjektet 3 Men + Black, som har gitt ut en CD.

## Medlemmer
### 1979-1982
* Pauline Black – sang
* Arthur «Gaps» Hendrickson – sang
* Neol Davis – gitar	
* Compton Amanor – gitar
* Charley «H» Bembridge – trommer
* Desmond Brown – keyboard (1979–1981)
* Charley Anderson – bass (1979–1981)
* James Mackie – keyboards (1981–1982)
* Adam Williams – bass (1981–1982)

### 1991-1995
* Pauline Black – sang
* Neol Davis – gitar
* Martin Stewart – keyboard
* Arthur «Gaps» Hendrickson – sang

### 1997-1999
* Pauline Black – sang
* Neol Davis – gitar
* Martin Stewart – keyboard
* Richard Wayler – sang
* Paul Seacroft – gitar
* Nick Welsh – bass
* Al Fletcher – trommer

### 1999-
* Pauline Black – sang
* Neol Davis – gitar
* Martin Stewart – keyboard
* Paul Seacroft – gitar

## Eksterne lenker
* 
* 
*
Victor Pemberton

**Victor Pemberton** (1931–2017) var en britisk forfatter og TV-produsent.

Pemberton har skrevet manus for flere hørespill for BBC og TV-serier for BBC og ITV, inkludert *[[Doctor Who]]* og *The Adventures of Black Beauty*.

Han jobbet også på den britiske versjonen av *[[Fragglene]]* (fra og med den andre sesongen) og flere uavhengige dokumentarer, slik som *Gwen: A Juliet Remembered*, som var en Emmy i 1989. Den handlet om teaterskuespillerinnen Gwen Ffrangcon-Davies.

Pemberton har også hatt flere mindre roller i TV-serier i begynnelsen i sin karriere. Han skrev flere romaner som foregår i London etter suksessen med det selvbiografiske hørespillet *Our Family*.

Pemberton vokste opp i Islington i London og bodde flere år i Essex. Han bor nå i Spania, hvor han fremdeles skriver romaner.

## Doctor Who
Pemberton skrev historien *[[Fury from the Deep (Doctor Who)|Fury from the Deep]]* (han skrev også boken basert på den for Target Books), som var basert på et hørespill kalt *The Slide*, med Roger Delgado. Han var også manusredigerer på historien *[[The Tomb of the Cybermen (Doctor Who)|The Tomb of the Cybermen]]*. Han spilte også en vitenskapsmann i historien *[[The Moonbase (Doctor Who)|The Moonbase]]* (1967).

## Referanser


## Eksterne lenker
* 
*
Skagen (andre betydninger)

**Skagen** kan vise til

*Skagen &ndash; Danmarks nordligste by. 
*Skagen kommune &ndash; en tidligere kommune i tidligere Nordjyllands amt i Danmark.
*Skagen i Hadsel kommune i Nordland, med Stokmarknes lufthavn, Skagen.
*Fredrik Skagen &ndash; en norsk forfatter.
*Kaj Skagen &ndash; en norsk forfatter.
*Sølve Skagen &ndash; en norsk filmmann.
*Skagen kraftverk &ndash; et vannkraftverk i Luster kommune i Sogn og Fjordane.
*Skagenfondene &ndash; aksjefond og rentefond forvaltet av Stavanger Fondsforvaltning.
*Skagen race – en regatta.
## Se også
*Skagenmalerne
*Skagensbanen

## Eksterne lenker
Brønnøysundregistrene har registrert over 100 firmanavn som inneholder navnet Skagen.
Sonja Nef

**Sonja Nef** (født 19. april 1972 i Heiden) er en tidligere sveitsisk alpinist. Hun var en del av det sveitsiske landslaget fra 1996 til 2006.

Nefs største prestasjon var seieren i storslalåm under VM 2001. Hun har også en bronsemedalje fra OL 2002 i Salt Lake City, også det i storslalåm. I tillegg vant hun 15 verdenscuprenn i løpet av karrieren, og vant disiplincupen i storslalåm to ganger (2001 og 2002).

21. februar 2006 offentliggjorde Nef at hun la opp som alpinist.

## Resultater i verdenscupen i alpint

### Enkeltseire

 	

### Sammenlagtplasseringer

## Eksterne lenker
* 
* 
* Fanside for Sonja Nef
Peter Ling

**Peter Ling** (født 27. mai 1926 i Croydon i London i England, død 14. september 2006 i Hastings i East Sussex i England) var en manusforfatter og romanforfatter.

Ling begynte å skrive mens han var i hæren under andre verdenskrig og han fortsatte mens han tilbrakte to år på et sanatorium mens han kom seg etter å ha fått tuberkulose. Etter suksess som forfatter for hørespill, ble han manusredigerer sjef for barneserier hos Associated-Rediffusion. Ling var medskaper med Hazel Adair av såpeoperaene *Compact* og *Crossroads*

Ling skrev også manus for serier som *[[Dixon of Dock Green]]*, *[[The Avengers (TV-serie)|The Avengers]]*, *[[Sexton Blake]]* og *[[Doctor Who]]*.

Han utga flere bøker, inkludert boken basert på *Doctor Who*-historien han skrev, *[[The Mind Robber (Doctor Who)|The Mind Robber]]*, for Target Books. Han skrev også historier for tegneserieheftet *Eagle*.http://www.telegraph.co.uk/news/main.jhtml?view=DETAILS&grid=&xml=/news/2006/10/03/db0302.xml

## Referanser


## Eksterne lenker
* .
* Nekrolog.
* Intervju med Peter Ling av CAS.